Universis presentes litteras inspecturis, nos magister Nicholaus de Luxovio, archidiaconus Eduensis, et nos magister Johannes de Borbonio, canonicus et officialis Eduensis, notum facimus quod Petrus de Belna, vigerius Eduensis, in nostra presentia propter hoc specialiter constitutus, recognoscit et confitetur coram nobis quod ipse recepit a reverendo patre Girardo, Dei gratia Eduensi episcopo, octi viginti libras Viennensium pro domino Johanne de Aligneyo, milite, et de mandato ipsius militis, videlicet de venditione ville de Sauceyo, prout idem vigerius asserit coram nobis, promittens dictus vigerius coram nobis, per juramentum suum super sancta Dei evangelia corporaliter prestitum, et sub obligatione, etc. Datum et actum Edue, anno Domini millesimo CC septuagesimo quinto, mense novembris.